iraklixyz/georgian-wikipedia-cleaned huggingface dataset:
ემილი დონელსონი

ემილი დონელსონი (; დ. 1 ივნისი, 1807, დონელსონი, ტენესი — გ. 19 დეკემბერი, 1836, ნაშვილი, ტენესი) — პრეზიდენტ ენდრუ ჯექსონის ცოლის რეიჩელ ჯექსონის ძმისშვილი, აშშ-ის არაოფიციალური პირველი ლედი 1829-1836 წლებში.

ბიოგრაფია
ემილი ტენესი დონელსონი დაიბადა 1807 წლის 1 ივნისს ტენესის შტატის ქალაქ დონელსონში, მამამისის ფერმაში. მამამისი ჯონ დონელსონი იყო რეიჩელ ჯექსონის, მომავალი პრეზიდენტის ცოლის ძმა. თავისი დროის სხვა გოგოებისაგან განსხვავებით მან ფორმალური განათლება მიიღო. სწავლობდა ტენბესის შტატის ქალაქ ნაშვილის ქალთა აკადემიაში და ითვლებოდა წარმატებულ სტუდენტად.

1824 წლის 16 სექტემბერს 17 წლის ემილი ცოლად გაჰყვა ენდრიუ დონელსონს, რომელიც იყო ემნილის ბიძაშვილი და მეურვე ენდრიუსა და რეიჩელ ჯექსონების ბიძისა და ბიცოლას შეთანხმებით.

იყო ვარაუდი, რომ რეიჩელ ჯექსონი სიკვდილამდე გეგმავდა ემილის თავის თანაშემწეებთან აყვანას თეთრ სახლში გადასვლის შემდეგ. ჯექსონი ირწმუნებოდა, რომ ყველაფერი შეთანხმებული იყო ემილისთან, ტენესის „ერმიტაჟის“ პლანტაციაში. რეიჩელ ჯექსონის გარდაცვალებამ შეცვალა ეს გეგმები და ენდრიუ ჯექსონმა ემილის სთხოვა საკუთარ თავზე აეღო თეთრი სახლის დიასახლისის მოვალეობები.

როდესაც ის ვაშინგტონში გადავიდა 21 წლის იყო. მისმა ქმარმა ენდრიუმ დაიკავა პრეზიდენტის პირადი მდივნის თანამდებობა. ჯექსონის ადმინისტრაცია პირველი თვეებში გლოვობდა პრეზიდენტის გარდაცვლილ მეუღლეს, რეიჩელს. ქლოვის პერიოდი დასრულდა 1829 წლის ბოლოსთვის, როდეასაც ემილიმ საახალწლო წვეულება მოაწყო 1830 წლის 1 იანვარს.

როდესაც ჯექსონი ვაშინგტონში დაბრუნდა, მან ემილის სთხოვა დაბრუნებულიყო და გაეგრძელებინა დაკისრებული მოვალეობები. მაგრამ ემილიმ განაცხადა, რომ ვაშინგტონშ არ დაბრუნდებოდა, სანამ პეგი ეტონს მიიღებდა თეთრ სახლში.

პეტიკოტის საქმე განიმუხტა, როდესაც ჯექსონმა კაბინეტის რამდენიმე წევრი გაათავისუფლა, ხოლო ჯონ ჰენრი ენტონი გააგზავნა მადრიდში აშშ-ის ელჩად. ამის შემდეგ ემილი დათანხმდა თეთრ სახლში დაბრუნებაზე.

1834 წლის 26 ნოემბერს პრეზიდენტის ძმისშვილი სარა ჯექსონი ეწვია თეთრ სახლს და შეუდგა პირველი ლედის მოვალეობის შესრულებას ემილისთან ერთდ. ამ ორ ქალს შორის მტრობის თავიდან ასაცილებლად, ჯექსონმა სარა წარადგინა, როგორც ერმიტაჟის დიასახლისი და არა თეთრი სახლის. მიუხედავად უცნაური სიტუაციისა, მათ გამონახეს საერთო ენა. ეს იყო ამერიკის ისტორიაშ ერთდერთი შემთხვევა, როდესაც პირველი ლედის ტიტულს ორი ქალი ერთდროულად ატარებდა.

გარდაცვალება
ემილის ჯანმრთელობა შეირყა 1836 წელს. მას დაუსვეს ტუბერკულოზის დიაგნოზი. 1836 წლის ივნისშ დატოვა თეთრი სახლი. მისი ჯანმრთელობის მდგომარეობა უფრო გაუარესდა და გარდაიცვალა 1836 წლის 19 დეკემბერს, 29 წლის ასაკში.
ლუკრეცია გარფილდი

ლუკრეცია გარფილდი (; დ. 19 აპრილი, 1832, გარეტსვილი, ოჰაიო, აშშ — გ. 14 მარტი, 1918, პასადინა, კალიფორნია, აშშ) — პრეზიდენტ ჯეიმზ გარფილდის მეუღლე, აშშ-ის პირველი ლედი 1881 წლის 4 მარტიდან 19 სექტემბრამდე.

ბიოგრაფია
ლუკრეცია გარფილდი დაიბადა 1832 წლის 19 აპრილს ოჰაიოს შტატის ქალაქ გარეტსვილდში ფერმერ ზემბერა რუდოლფისა და არაბე მეისონ-რუდოლფის ოჯახში. ბავშვობიდან ქრისტეს მოსწავლეების ეკლესიის მიმდევარია.

ლუკრეცია ჯეიმზ გარფილდს პირველად შეხვდა 1849 წელს, ჩესტერის (ოჰაიო) სემინარიაში სწავლის დროს. მათ დაოჯახება დაგეგმეს 1856 წელს, მაგრამ გადაწყვიტეს გადაედოთ ორი წლით, რათა დაეზოგათ თანხა. გარფილდი და რუდოლფი დაქორწინდნენ 1858 წლის 11 ნოემბერს პატარძლის მშობლების ოჯახში ჰირამში. ქორწინების ცერემონიალი პრესვიტერიანელმა მინისტრმა ჰენრი ჰიჩკოკმა ჩაატარა. თაფლობის თვეზე ახალგაზრდებმა უარი თქვეს.

შვილები
გარფილდების წყვილს ოთხი ბიჭი და ერთი გოგო ჰყავდათ:. პირველი შვილია ჰარი ავგუსტ გარფილდი (1863-1942) რომელიც იყო იურისტი, პედაგოგი და თანამდებობის პირი, მეორე ბიჭი ჯეიმზ რუდოლფ გარფილდი (1865-1950) ასევე იურისტი და თანამდებობის პირია. ქალიშვილი მერი გარფილდ სტენლი-ბრაუნი (1867-1947) განათლებას იღებს კლივლენდის კერძო სკოლებში და კონექტიკუტში. 1888 წელს ცოლად გაჰყვა ჯოზეფ სტენლი-ბრაუნს, ბანკირს. ცხოვრობდა ნიუ-იორკში და პასადინეში, კალიფორნია. ირვინ მაკდაუელ გარფილდი (1870-1951) იურისტი იყო. დაასრულა უილიამსის კოლეჯი და კოლუმბიის სამართლის სკოლა. ყველაზე უმცროსი იყო აბრამ გარფილდი (1872-1958), რომელიც არქიტექტორის პროფესიას დაეუფლა, მან დაასრულა მასაჩუსეტსის ტექნოლოგიური ინსტიტუტი, შემდეგ დასახლდა კლივლენდში და იქ დაიწყო მუშაობა არქიტექტორად. აქტიურ მონაწილეობას იღებდა არქიტექტორთა ამერიკული ინსტიტუტის მუშაობაში.

აშშ-ის პირველი ლედი
მიუხედავად იმისა, რომ ქალბატონი გარფილდი არ იყო განსაკუთრებით დაინტერესებული პირველი ლედის სოციალური პასუხისმგებლობებით, იგი ასრულებდა თავის მოვალეობებს კეთილსინდისიერად და მისმა გულწრფელმა სტუმართმოყვარეობამ თეთრი სახლში ვახშმობა სასიამოვნო გახადა. 49 წლის ასაკში, ის იყო საკმაოდ სუსტი, მოხდენილი ქალი, მკაფიო მუქი თვალებით.

როგორც პირველი ლედი, ლუკრეცია გარფილდმა გამოიკვლია თეთრი სახლის ისტორია მისი ყოფილი დიდების აღდგენის მიზნით, მაგრამ იგი ავად გახდა მალარიით და ვერ შეძლო პროექტის გაგრძელება.

როდესაც ჯეიმზ გარფილდზე განხორციელდა თავდასხმა, ისვენებდა ლონგ-ბრენჩში, ნიუ-ჯერსი. თავდასხმის ამბის შეტყობინებისთანავე დაბრუნდა ვაშინგტონში. მატარებელი, რომლითაც გარფილდი მგზავრობდა ავარიაში მოჰყვა, სწრაფად სიარულის გამო მოსძვრა დგუშები, მაგრამ არავინ დაშავებულა. მცირე შეფერხების შემდეგ დაბრუნდა თეთრ სახლში და მალევე გაემგზავრა მეუღლის მოსანახულებლად.

სამი თვის განმავლობაში, როდესაც პრეზიდენტი იბრძოდა სიცოცხლისთვის, პირადმა მწუხარებამ და პირველი ლედისადმი ერთგულებამ ქვეყანაში თანაგრძნობა გამოიწვია. მეუღლის გარდაცვალებისა და დასაფლავების შემდეგ ლუკრეცია დაუბრუნდა ოჰაიოში მდებარე ფერმას, სადაც კიდევ 36 წელი გაატარა კარჩაკეტილობაში.

ლუკრეცია გარფილდი გარდაიცვალა სამხრეთ პასადენაში, კალიფორნია, 1918 წლის 14 მარტს. დაკრძალეს მეუღლის გვერდით, ლეიკ-ვიუს სასაფლაოზე კლივლენდში, ოჰაიოს შტატში.
ესთერ დიუფლო

ესთერ დიუფლო (; დ. 25 ოქტომბერი, 1972, პარიზი) — ფრანგი და ამერიკელი ეკონომისტი, მასაჩუსეტსის ტექნოლოგიის ინსტიტუტის პროფესორი, აბდულ ლატიფ ჯამილის სიღარიბესთან ბრძოლის ლაბორატორიის ერთ-ერთი დამფუძნებელი და დირექტორი. 2019 წელს აბჰიჯიტ ბანერჯისთან და მაიკლ კრემერთან ერთად მიიღო ნობელის მემორიალური პრემია ეკონომიკური მეცნიერებების დარგში „მსოფლიოში სიღარიბესთან ბრძოლაში ექსპერიმენტული მიდგომებისთვის“.
ბიოგრაფია
ესთერ დიუფლო დაიბადა პარიზში 1972 წელს. მამამისი იყო ცნობილი მათემატიკოსი, დედა — პედიატრი. დიუფლომ დაამთავრა პარიზის უმაღლესი ნორმალური სკოლა ეკონომიკისა და ისტორიის მიმართულებით 1994 წელს და მოიპოვა მაგისტრის ხარისხი ეკონომიკაში პარიზის ეკონომიკის სკოლაში 1995 წელს. 1999 წელს მან დაამთავრა დოქტურანტურა მასაჩუსეტსის ტექნოლოგიის ინსტიტუტში (აშშ). იქვე განაგრძო პედაგოგიური მოღვაწეობა და 2005 წელს სიღარიბის დაძლევასა და განვითარებად ეკონომიკაში აბდულ ლატიფ ჯამილის სახელობის პროფესორის წოდება მოიპოვა. 2003 წელს დიუფლომ და მისმა ორმა კოლეგამ მასაჩუსეტსის ტექნოლოგიის ინსტიტუტიდან — აბჰიჯიტ ბანერჯიმ და სენდჰილ მულაინათანმა დააფუძნეს აბდულ ლატიფ ჯამილის სიღარიბესთან ბრძოლის ლაბორატორია ( , -), კვლევითი ცენტრი, რომლის მიზანი მსოფლიოში სიღარიბესთან ბრძოლაში მეცნიერული მიდგომებზე დაფუძნებული პოლიტიკის შემუშავება იყო. დიუფლო და ბანერჯი 2015 წელს დაქორწინდნენ.

დიუფლომ, ბანერჯიმ და მათმა ჰარვარდელმა კოლეგამ, მაიკლ კრემერმა ურთიერთთანამშრომლობით შეიმუშავეს მსოფლიოში სიღარიბესთან ბრძოლის ახლებური მეცნიერული მიდგომა. ისინი არჩევდნენ სიღარიბის ხელისშემწყობ შედარებით მცირე და სპეციფიკურ პრობლემებს და სახავდნენ მათი გადაწყვეტის საუკეთესო გზებს, რომლებიც დაბალი და საშუალო შემოსავლის მქონე ქვეყნებში წლების განმავლობაში ჩატარებულ საველე ექსპერიმენტებს ეფუძნებოდა. ისინი ასევე ამუშავებდნენ მეთოდებს, რითაც შესაძლებელი იქნებოდა მიღებული შედეგების განზოგადება მოსახლეობის უფრო დიდ სეგმენტებზე, სხვადასხვა გეოგრაფიულ რეგიონში და სხვადასხვა ძალის (არასამთავრობო ორგანიზაციები, ადგილობრივი და ქვეყნის მთავრობები) მონაწილეობით. ამ სამუშაოებზე დაყრდნობით წარმატებით შეიქმნა პრაქტიკული რეკომენდაციები განვითარების ეკონომიკის სფეროში, სადაც აღნიშნული მეცნიერების მიდგომები და მეთოდები სტანდარტულად იქცა. 2019 წელს დიუფლომ, ბანერჯიმ და კრემერმა გაინაწილეს ნობელის პრემია ეკონომიკის დარგში, რომელიც მათ „მსოფლიოში სიღარიბესთან ბრძოლაში ექსპერიმენტული მიდგომებისთვის“ მიენიჭა. დიუფლო იყო მეორე ქალი, რომელმაც მიიღო ნობელის პრემია ეკონომიკის დარგში და, ამასთან, გახდა ამ კატეგორიაში პრემიის ყველაზე ახალგაზრდა ლაურეატი. დიუფლო არის სხვა მრავალი აკადემიური და საზოგადოებრივი ჯილდოს მფლობელი. თანამედროვე ეკონომიკის პრობლემების შესახებ გამოქვეყნებული აქვს რამდენიმე წიგნი და ასობით სამეცნიერო სტატია.
გაგა ბახტიძე

გაგა ბახტიძე (დ. 12 დეკემბერი, 1999, ზესტაფონი) — ქართველი მოჭიდავე (ძიუდო), ძიუდოში ჭაბუკებს შორის საქართველოს ჩემპიონატის ბრინჯაოს პრიზიორი (2014, 50 კგ ) და ახალგაზრდებს შორის საქართველოს პირველობის ვერცხლის პრიზიორი (2018, 73 კგ). გაგა ბახტიძე სამბოში ჭაბუკებს შორის მსოფლიოს (2017, 65 კგ) და ევროპის ჩემპიონია (2017, 65 კგ). იგი ასევე არის სამბოში ახალგაზრდებს შორის ევროპის ჩემპიონი (2019, 68 კგ).

საერთო შედეგები
დიეპი

დიეპი — ქალაქი საფრანგეთში, ნორმანდიის რეგიონში, ზღვისპირა სენას დეპარტამენტში. 29 080 მცხოვრები (2017). მდებარეობს ლა-მანშინს სრუტის ნაპირზე, მდინარე არკის შესართავზე, ქალაქ რუანიდან 55 კილომეტრით ჩრდილოეთით. მსხვილი სამგზავრო პორტი, საბორნე მიმოსვლა ნიუჰეივენთან (დიდი ბრიტანეთი).

ისტორია
დიეპი სავარაუდოდ წარმოიშვა დაახლოებით 900 წელს. მის დასახელებას სკანდინავიური წარმომავლობა აქვს და ითარგმნება როგორც „სიღრმე“. ერთ-ერთი ვერსიის თანახმად, სახელწოდება მდინარის მიხედვით მიიღო, რომელსაც აქ გადმომსხდარმა ვიკინგებმა დიეპი უწოდეს, მეორეს მიხედვით — ზღვის უბის მიხედვით, რომელსაც დიდი სიღრმე აქვს. დიეპი პირველად 1030 წლის დოკუმენტებში იხსენიება როგორც ნორმანდიის ჰერცოგთა დომენში შემავალი მეთევზეთა დასახლება. 1066 წელს ნორმანთა მიერ ინგლისის დაპყრობის შემდეგ სწრაფად განვითარდა როგორც ბრიტანეთთან საზღვაო გადაზიდვისა და ვაჭრობის, აგრეთვე მარილის გამოხდის ცენტრი. დიეპის ბურგი (იხსენიება 1079 წლიდან) და ციხესიმაგრე (აგებული საუკუნის მეორე ნახევარში) 1195 წელს დაანგრიეს საფრანგეთის მეფის ფილიპე ოგიუსტის ჯარისკაცებმა. 1197 წელს ნორმანდიის ჰერცოგმა ქალაქი რუანის ეპისკოპოსს გადასცა ქალაქ ლეზ-ანდელის სანაცვლოდ. 1360–90-იან წლებში დიეპი კედლით გარშემოირტყა და ქალაქის უფლებები მიიღო. ასწლიანი ომის დროს (1337–1453) გარკვეული დროით ინგლისელთა მფლობელობაში იყო (1419–1935). საუკუნის შუა ხანიდან საფრანგეთის ინგლისთან, ნიდერლანდებთან, ესპანეთთან და პორტუგალიასთან საზღვაო ვაჭრობის (თევზი, ტექსტილი, მარცვლეული კულტურები) მნიშვნელოვანი ცენტრი და ფრანგი კაპერებისა და მეზღვაურების (ჟ. ანჟო, ჟ. პარმენტიე) ერთ-ერთი საყრდენი პუნქტი იყო, საუკუნეში — ჰუგენოტებისა. 1694 წელს ანგლო-ნიდერლანდული ესკადრის მიერ განხორციელებული დაბომბვის შედეგად განადგურდა. საუკუნეში თავიდან აშენდა. მეორე მსოფლიო ომის დროს ქალაქ დიეპთან გერმანელებმა ალყაში მოაქციეს და ტყვედ აიყვანეს ფრანგული არმიის 20-ათასკაციანი დაჯგუფება (6–13 ივნისი, 1940). გერმანული ოკუპაციის დროს მნიშვნელოვანი როლი ითამაშა სიმაგრეთა სისტემაში „ატლანტის ტალღა“. 1942 წლის 19 აგვისტოს მარცხით დასრულდა დიეპთან ანგლო-კანადელ მებრძოლთა გადასხმის ცდა (ოპერაცია „იუბილე“). გათავისუფლდა 1944 წლის 1 სექტემბერს კანადის სამხედრო ნაწილების მიერ ნორმანდიის დესანტის ოპერაციის წარმატებულად დასრულების შემდეგ.

ჰავა
დიეპი ზღვისპირა კლიმატური კურორტია. ჰავა ზღვიურია, რბილი ზამთრითა (საშუალო ტემპერატურა დაახლ. 8 °) და ძალიან თბილი ზაფხულით (საშუალო ტემპერატურა 22 °). ქალაქში არის 1 კილომეტრზე გრძელი ქვიშაკენჭიანი პლაჟი; პრომენადი. როგორც კურორტი ვითარდება 1822 წლიდან. დიდი პოპულარობით სარგებლობდა ფრანგ მწერლებს, მხატვრებსა და კომპოზიტორებს შორის (გი დე მოპასანი, ეჟენ დელაკრუა, კამილ სენ-სანსი და სხვ.). დღეს ქვეყნის ერთ-ერთი ყველაზე პოპულარული საზღვაო კურორტია. ტურიზმის ცენტრი.

ისტორიული ძეგლები
ქალაქში შემონახულია სენ-ჟაკის (– სს.), სენ-რემის (– სს.) ეკლესიები, ციხე-დარბაზი (– სს.; 1923 წლიდან ქალაქის მუზეუმი), ქალაქის სიმაგრის კოშკები ( ს.).

ეკონომიკა
დიეპში არის ტექსტილის, ფარმაცევტული მრეწველობის საწარმოები; 1955 წლიდან მოქმედებს ფირმა „“-ის ქარხანა, რომელიც სპორტულ ავტომობილებს აწარმოებს (1978 წლიდან კონცერნ „ ..“-ის საკუთრებაა); გემთშეკეთება. განვითარებულია თევზჭერა.
ნენსი ასტორი

ნენსი ასტორი (დ. 19 მაისი, 1879 — გ. 2 მაისი, 1964) — იყო ამერიკელი ქალი პოლიტიკოსი,რომელიც გახდა მეორე ქალი დეპუტატი,სადეპუტატო მანდატს ფლობა 1919 დან 1945 წლამდე,პირველი ქალი დეპუტატი კონსტანცი მარკიევიჩი გახდა 1918 წელს,მაგრამ უარი თქვა თანამდებობაზე პარტიული პოლიტიკის გამო.

ასტორი ამერიკის მოქალაქე იყო, რომელიც ინგლისში 26 წლის ასაკში გადავიდა და იქორწინა ვალდორფ ასტორზე,მიაღწია წარმატებას და შევიდა ლორდთა პალატაში,ამის შემდგომ აქტიური პოლიტიკური კარიერა დაიწყო,1919 წელს გახდა თემთა პალატის დეპუტატი.მისი პირველი ქმარი იყო ამერიკელი რობერტ გოლდ შოუ , წყვილი ქორწინებიდან ოთხი წლის შემდეგ დაშორდა 1903 წელს.

ადრეული ცხოვრება
ნენსი დაიბადა დენვილში, ვირჯინიაში. ბიზნესმენ -ის 11 შვილიდან მერვე იყო,მონობის გაუქმების შემდეგ ნენსის ოჯახი სიღატაკეში ცხოვრობდა,მისი დაბადების შემდეგ ნენსის მამამ სამსახური იშოვნა თამბაქოს აუქციონერად.

1892 წლისთვის, როდესაც ნენსი ცამეტი წლის იყო, მამამისმა ხელახლა განამდიდრა თავისი ქონება და ააშენა სახლი. მოგვიანებით ოჯახი გადავიდა სამკვიდროში, რომელიც მდებარეობდა ვირჯინიის ალბემარლის ოლქში.
ნენსი ლანჰორნს ჰყავდა ოთხი და , დები ცნობილი იყვნენ თავისი სილამაზით; ნენსიმ და მისი და ირინემ დაამთავრეს ნიუ – იორკის სკოლა. სკოლაში ნენსი შეხვდა თავის პირველ მეუღლეს, რობერტ გოლდ შოუს - ს, პოლკოვნიკ რობერტ გოლდ შოუს პირველ ბიძაშვილს, რომელიც მეთაურობდა მასაჩუსეტსის 54-ე პოლკში, საკავშირო არმიაში არსებულ პირველ დანაყოფს, რომელიც შედგებოდა აფრო-ამერიკელებისგან. ისინი დაქორწინდნენ ნიუ იორკში 1897 წლის 27 ოქტომბერს, როდესაც ნენსი 18 წლის იყო.

ქორწინება უბედური გამოდგა. შოუს მეგობრებმა განაცხადეს, რომ ნენსი ქორწინების შემდეგ გახდა ხისტი; მისმა მეგობრებმა თქვეს, რომ შოუ იყო მოძალადე ალკოჰოლიკი. მათ ოთხწლიანი ქორწინების დროს მათ შეეძინათ ერთი ვაჟი, რობერტ გოლდ შოუ (რომელსაც ბობი ერქვა). ნენსის რობერტთან ქორწინების დროს ბევრჯერ დატოვა, პირველი მათგანი თაფლობის თვეში. 1903 წელს ნენსის დედა გარდაიცვალა; იმ პერიოდში ნენსი განქორწინდა შოუსთან , და დაბრუნდა მამის სახლში.

ნენსი გაემგზავრა ინგლისში და შეუყვარდა ქვეყანა. ნენსი ინგლისში ბენდიერი იყო, ნენსი და მისი უმცროსი და ფილისი ერთად გადავიდნენ ინგლისში 1905 წელს. მათი უფროსი და ირინე დაქორწინდა მხატვარ ჩარლზ დანანა გიბსონზე.

ნენსი ცნობილი გახდა ინგლისურ საზოგადოებაში, როგორც საინტერესო და მახვილგონივრული ამერიკელი ქალი, იმ დროს, უამრავი მდიდარი ახალგაზრდა ამერიკელი ქალი დაქორწინდა ინგლისში.
97 (რიცხვი)

ოთხმოცდაჩვიდმეტი — ოთხმოცდამეჩვიდმეტე ნატურალური რიცხვი. არის ოთხმოცდათექვსმეტის მომდევნო და ოთხმოცდათვრამეტის წინამდგომი. აღინიშნება სიმბოლოთი 97. 97 არის კენტი და მარტივი რიცხვი. სიტყვა „ოთხმოცდაჩვიდმეტი“ რთული შედგენილობისაა და მისი პირვანდელი ვარიანტია ოთხი ოცი და შვიდ (იგულისხმება ოთხმოცდაათზე შვიდი ერთეულით მეტი).
98 (რიცხვი)

ოთხმოცდათვრამეტი — ოთხმოცდამეთვრამეტე ნატურალური რიცხვი. არის ოთხმოცდაჩვიდმეტის მომდევნო და ოთხმოცდაცხრამეტის წინამდგომი. აღინიშნება სიმბოლოთი 98. 98 არის ლუწი და შედგენილი რიცხვი. სიტყვა „ოთხმოცდათვრამეტი“ რთული შედგენილობისაა და მისი პირვანდელი ვარიანტია ოთხი ოცი და რვით მეტი (იგულისხმება ოთხმოცდაათზე რვა ერთეულით მეტი).
99 (რიცხვი)

ოთხმოცდაცხრამეტი — ოთხმოცდამეცხრამეტე ნატურალური რიცხვი. არის ოთხმოცდათვრამეტის მომდევნო და ასის წინამდგომი. აღინიშნება სიმბოლოთი 99. 99 არის კენტი და შედგენილი რიცხვი. სიტყვა „ოთხმოცდაცხრამეტი“ რთული შედგენილობისაა და მისი პირვანდელი ვარიანტია ოთხი ოცი და ცხრით მეტი (იგულისხმება ოთხმოცდაათზე ცხრა ერთეულით მეტი).
ჰოლიდეი გრეინჯერი

ჰოლიდეი კლარკ გრეინჯერი (ინგლ. ), აგრეთვე ცნობილია როგორც ჰოლი გრეინჯერი (ინგლ. )(დ. 27 მარტი, 1988, მანჩესტერი, გაერთიანებული სამეფო) — ინგლისელი მსახიობი. სერიალში „როჯერი და როტენტროლი“ შესრულებული კეიტ ბეკეტის როლისათვის მიღებული აქვს -ს ჯილდო. იგი ასევე ცნობილია სერიალ „ბორჯიებში“ შესრულებული ლუკრეცია ბორჯიასა და ფილმში „ბონი&კლაიდი“ შესრულებული ბონი პარკერის როლებით.

ბავშვობა და განათლება
ჰოლიდეი გრეინჯერი დაიბადა 1988 წლის 27 მარტს მანჩესტერში. გარდა ინგლისური ფესვებისა, აღსანიშნავია, რომ მისი ორივე ბაბუა წარმოშობით იტალიელია. მან 2006 წელს დაასრულა პარს ვუდის სკოლა და 2007 წლიდან სწავლა ლიდზის უნივერსიტეტში განაგრძო ინგლისური ლიტერატურის განხრით. მან აქ სწავლა მალევე მიატოვა და ღია უნივერსიტეტში გადავიდა სამსახიობო მიმართულებით.

კარიერა
ჰოლიდეის სამსახიობო დებიუტი ჯერ კიდე 1994 წელს, 6 წლის ასაკში შედგა სერიალში „ყველა ჩუმად პრესტონის წინ“ შესრულებული კირსტის როლით. ორწლიანი პაუზის შემდეგ, 1996 წლიდან დაიწყო ფილმებსა და სერიალებში აქტიურად მონაწილეობა.

მრავალი პატარა და ეპიზოდური როლის შემდეგ გრეინჯერი 2008 წელს პირველად დაამტკიცეს ერთ-ერთ მთავარ როლზე. ეს იყო სერიალ „მერლინში“ შესრულებული სოფიას როლი. ამას მოჰყვა 2009 წელს ფილმ „რობინ ჰუდში“ შესრულებული მეგის როლი.

2011 წელს ჰოლიდეი დაამტკიცეს სერიალ „ბორჯიების“ ერთ-ერთ მთავარ — ლუკრეცია ბორჯიას როლზე, სადაც იგი რომის პაპ ალექსანდრე -ის უკანონო ქალიშვილს განასახიერებს, რომელსაც სამი უიღბლო ქორწინების შემდეგ რომანი აქვს თავის ძმასთან, ჩეზარე ბორჯიასთან. იგი „ბორჯიების“ ყველა სერიაში თამაშობდა, რომელთა გადაღებებიც 2013 წლამდე მიმდინარეობდა. ლუკრეციას როლმა ჰოლიდეის განსაკუთრებული წარმატება და აღიარება მოუტანა. ჯერ კიდევ ამ სერიალის გადაღების პროცესში იგი 2012 წელს ფილმში „ანა კარენინა“ დაამტკიცეს რუსი ბარონესის როლზე.

ჯერ კიდევ 2011 წელს, მან დიანა რივერსის როლი შეასრულა ფილმში „ჯეინ ეარი“.

2012 წელს ფილმ „დიდ აღმოჩენებში“ შეასრულა ასევე მთავარი, ესტელა ჰავიშემის როლი, რასაც 2013 წელს ფილმში „ბონი&კლაიდი“ მისი ბონი პარკერის როლზე დამტკიცება მოჰყვა. ამჯერად მან ამერიკელი მძარცველი და მკვლელი ქალი განასახიერა, რამაც დიდი შთაბეჭდილება დატოვა მის გულშემატკივრებზე.

2015 წელს ჰოლიდეი გადაიღეს ფილმში „კონკია“, სადაც მას კონკიას ბოროტი დის, ანასტასიას როლის შესრულება მოუწია. იგი ასევე ცნობილია 2017 წელს ფილმ „ტიტების სურნელში“ შესრულებული მოახლე მარიას როლით. ამ ფილმში მას ჰოლანდიელი გლეხი ქალის როლის შესრულება მოუხდა.

2019 წელს ჰოლიდეი გრეინჯერი ორ მინისერიალსა და ერთ სრულმეტრაჟიან ფილმში გადაიღეს.
100 (რიცხვი)

ასი — მეასე ნატურალური რიცხვი. არის ოთხმოცდაცხრამეტის მომდევნო და ას ერთის წინამდგომი. აღინიშნება სიმბოლოთი 100. 100 არის ლუწი და შედგენილი რიცხვი. სიტყვა „ასი“ მარტივი შედგენილობისაა.
საინტერესო ფაქტები
100 არის ათის კვადრატი (იწერება, როგორც 10²). სი თავსართებიდან შეესაბამება ჰექტო....

100 ასევე პროცენტის საფუძველია ( ლათინურად ნიშნავს „ერთი ასზეს“), 100% აღნიშნავს მთელ ერთობლიობას.

ასი არის პირველი ცხრა მარტივი რიცხვის ჯამი, ასევე წყვილი მარტივი რიცხვების ჯამი. მაგალითად: 3 + 97, 11 + 89, 17 + 83, 29 + 71, 41 + 59, და 47 + 53.
100 არის პირველი ოთხი ციფრის კუბების ჯამი (100 = 1³ + 2³ + 3³ + 4³). ეს დაკავშირებულია ნიკომაჩის თეორიას, რომლის მიხედვითაც .

26 + 62 = 100, აქედან გამომდინარე 100 არის ლეილანდის რიცხვი.
სხვა ფაქტები
100 არის:
წლების რაოდენობა საუკუნეში.
საბერძნეთში, ინდოეთში, ისრაელში და ნეპალში 100 არის პოლიციის ტელეფონის ნომერი.
ქვეყანათა უმეტესობაშ 100 არის ფულის ერთ-ერთი კუპიურა.
გელა ბოლქვაძე

გელა ბოლქვაძე (დ. 16 თებერვალი, 1995, ბათუმი) — ქართველი მოჭიდავე (ბერძნულ-რომაული სტილი). საქართველოს ჩემპიონატის ვერცხლის პრიზიორი (2019, -82 კგ) და 23-წლამდელებს შორის ევროპის ჩემპიონი (2016, -75 კგ), მსოფლიოს და ევროპის ჩემპიონატების  ვერცხლის პრიზიორი (2017, -75 კგ). ასევე ახალგაზრდებს შორის მსოფლიოს ჩემპიონი (2015, -74 კგ) და ბრინჯაოს პრიზიორი (2014, -74 კგ). ახალგაზრდებს შორის ევროპის ჩემპიონი (2014, -74 კგ) და ბრინჯაოს პრიზიორი (2015, -74 კგ).

საერთო შედეგები
გელა ზაალიშვილი

გელა ზაალიშვილი (დ. 19 აგვისტო, 1999, თბილისი) – ქართველი მოჭიდავე (ძიუდო). ჭაბუკებს შორის ევროპის ჩემპიონატის მესამე პრიზიორი (2015, +90კგ) და ევროპის ახალგაზრდული ოლიმპიური ფესტივალის ბრინჯაოს მედალოსანი (2015, +90 კგ),ახალგაზრდებს შორის მსოფლიო ჩემპიონი (2018, ნასაუ, ბაჰამის კუნძულები, +100 კგ).

საერთო შედეგები
ბაკურციხის სამების ეკლესია

ბაკურციხის სამების ეკლესია — არქიტექტურული ძეგლი, მდებარეობს გურჯაანის მუნიციპალიტეტის სოფელ ბაკურციხის ცენტრალურ ნაწილში. განეკუთვნება გვიანდელ შუა საუკუნეებს.

ეკლესია დარბაზულია, ნაგებია რიყისა და ნატეხი ქვით. კარ-სარკმელების ღიობებში კვადრატული აგურია გამოყენებული. გარედან შებათქაშებულია. 2009 წელს ძეგლს ჩაუტარდა სარეაბილიტაციო სამუშაოები. აღადგინეს კამარის თავზე არსებული სათავსი. ეკლესია გადაიხურა ღარისებრი კრამიტით, შესასვლელი ორია - სამხრეთიდან და დასავლეთიდან. ორივე კარი გარედან გადახურულია შეისრული თაღით, ხოლო შიგნით - ხის ძელით (თარაზულად). ეკლესიის შიდა სივრცე აღმოსავლეთით დასრულებულია ნახევარწრიული აფსიდით, რომელშიც თაღოვანი, გარედან დავიწროებული სარკმელია გაჭრილი. სარკმლის ორივე მხარეს თითო მოზრდილი სწორკუთხა ნიშაა. მსგავსი ნიშაა ჩრდილოთ კედლის დასავლეთ ნაწილშიც. აფსიდი გადახურულია წესიერი ფორმის კონქით, რომლის ნახევარწრიული თაღი წყობიდან ოდნავ შვერილ რიყის ქვის იმპოსტებს ეყრდნობა. დასავლეთ კედელში ერთი სწორკუთხა სარკმელია. იატაკი თიხატკეპლინია. დარბაზი გადახურულია რიყის ქვის ნახევარწრიული კამარით.
კარდანახის წმინდა ელიას ეკლესია

კარდანახის წმინდა ელიას ეკლესია — არქიტექტურული ძეგლი. მდებარეობს კახეთის მხარის გურჯაანის მუნიციპალიტეტში, სოფელ კარდანახში, ჭანყვაურთაანთ მინდროში. განეკუთვნება გვიანდელ შუა საუკუნეებს.

ეკლესია დარბაზულია, ნაგებია რიყის ფლეთილი ქვით და კირის ხსნარით. დაზიანებულია — მთლიანადაა დანგრეული ჩრდილოეთ კედელი აღმოსავლეთ შუა ადგილას განგრეულია, საპირე ქვები შემორჩენილ კედლებზე ჩამოცვენილია. ინტერიერი მიწითაა ამოვსებული. გეგმით სწორკუთხა ეკლესიის შესასვლელი დასავლეთიდან ყოფილა. აღმოსავლეთით არაწესიერი ნახევარწრის ფორმის აფსიდია, რომელიც დარბაზისაგან მხრებითაა გამოყოფილი.
ჯამბალის წმინდა გიორგის ეკლესია

ჯამბალის წმინდა გიორგის ეკლესია— არქიტექტურული ძეგლი, დგას გურჯაანის მუნიციპალიტეტის სოფელ კარდანახის დასავლეთით 7 კილომეტრზე. ტყეში, მაღალ მთაზე, ჯამბალად წოდებულ ადგილზე. განეკუთვნება შუა საუკუნეებს.

ეკლესია დარბაზული ტიპისაა. ნაგებია რიყის ქვის ლოდებითა და კირის დუღაბით. გარე კუთხეები ამოყვანილია დიდი ზომის ფოროვანი შირიმის გათლილი კვადრატებით. წყობა ირეგულარულია. ქვებს შორის დარჩენილი არეები წვრილი ქვით არის ამოვსებული. ინტერიერი კირითაა შელესილ-შეთეთრებული. ძლიერ დაზიანებულია: ჩრდილო-აღმოსავლეთ კუთხის ზედა ნაწილი და გრძივი კედლების პერანგის ზედა ნაწილები ჩამოშლილია, სახურავზე აყრილია შირიმის საფარი და ზედ მცენარეულობაა ამოსული. აღმოსავლეთ და დასავლეთ კედლებზე შემორჩენილია შირიმის თაროსებრი ლავგარდნის მხოლოდ რამდენიმე ქვა. ეკლესიაში შესასვლელი სამხრეთი მხრიდანაა:კარი სწორკუთხააა, გარედან შირიმის ქვითაა გადახურული. მოგვიანებით ღიობში აგურის თაღი ჩაუშენებიათ და კარი რამდენადმე დაუწვრილებიათ. ეკლესია აღმოსავლეთით დასრულებულია ნახევარწრიული აფსიდით, რომელშიც ერთი მაღალი, გარეთკენ დავიწროებული ბრტყლად გადახურული სარკმელია გაჭრილი. სარკმლის ორივე მხარეს თითო სწორკუთხა ნიშააა. ნიშებს ზემოთ თითო პატარა მრგვალი ხვრელია. სარკმლის ქვემოთ კედელზე, ქვითკირის ტრაპეზია მიშენებული. აფსიდი გადახურულია წესიერი ფორმის კონქით, რომლის ნახევარწრიული, ოდნავ შემაღლებული პროპორციების თაღი მარტივი პროფილის თაროსებრ იმპოსტებს ეყრდნობა. აფსიდის მხრებთან და გრძივი კედლების დასავლეთ ნაწილში, კამარის ქუსლის დონეზე, თითო პატარა სწორკუთხა ხვრელია ხის ქარგილის ძელების ჩასამაგრებლად. სამხრეთ და დასავლეთ კედლებში შიგნიდან გარეთ დავიწროებული და ქვის ფილით თარაზულად გადახურული თითო სარკმელია გაჭრილი. დარბაზი გადახურულია ნახევარწრიული კამარით, რომლის სამხრეთ გვერდიც ოდნავ გაბრტყელებულია, კამარა ეყრდნობა გრძივ კედლებსა და კონქის თაღს, იატაკი კი მიწატკეპნილია.
კარდანახის ღვთისმშობლის ეკლესია

კარდანახის ღვთისმშობლის ეკლესია — არქიტექტურული ძეგლი, დგას გურჯაანის მუნიციპალიტეტის სოფელ კარდანახის სამხრეთ-დასავლეთ განაპირას შინმოუსვლელთა პარკთან. განეკუთვნება გვიან შუა საუკუნეს.

ეკლესია დარბაზულია (103 63 მეტრი) ნაგებია რიყის ქვითა და კირის ხსნარით გვიანდ, შეკეთების დროს გამოუყენებიათ აგური. ძლიერ დაზიანებულია კედლები დაახლოებით 2-2,2 მ სიმაღლეზეა შემორჩენილი. კარ-სარკმლებს გადახურვები აღარ აქვთ. ეკლესიაში შესავლელი სამხრეთიდანაა. აღმოსავლეთით ნახევარწრიული აფსიდია, რომლის შუაში სარკმელიცაა გაჭრილი. აფსიდის გვერდებში სხავადასხვა ზომის ორ-ორი ნიშაა, მათგან მოზრდილები თაღოვანია და იატაკის დონიდან იწყება. მომცრო ნიშნები კი სწორკუთხაა. სარკმლის ქვემოთ კედელზე ნახევარწრიული ტრაპეზია მიდგმული. აფსიდი დარბაზისგან გამოყოფილია მხრებით, გძრივ კედლებზე შემორჩენილია პილასტრის ფრაგმენტი. სამხრეთ კედელში ერთი სარკმელია გაჭრილი. საუკუნეში ადგილობრივ მოსახლეობას ეკლესია კრამიტით გადაუხურავს.